ایران حکومتی، امریکا قوشمه ایالتلری نینگ چیکلاو هجومی گه جواب اوله راق هسته ای قورال بیلن تیگیشلی کیلیشوودن واز کیچیشی نینگ ممکن ایکن لیگینی اعلان قیلدی.
ایران تشقی ایشلر وزیری محمد جواد ظریف
"اسلام جمهوریتی نینگ انچه وریانتلری بار. مسؤللریمیز بولرنی تیکشیریب چیقماقده لر و بولردن بیرته سی هسته ای قورال بیلن تیگیشلی کیلیشوودن واز کیچیش دیر" دیدی.
ایککی مملکت اورته سیده گی بحران، امریکا قوشمه ایالتلری دولت باشلیغی دونالد ترامپ اداره سی تامانیدن ایران بیلن بولیب اوتگن خلق ارا هسته ای کیلیشوویدن اوتگن ییلی وازکیچیشی و تهران اداره سیگه قره ته چیکلاو قراری آلیشی نتیجه سیده یوز بیرگن ایدی.
اپریل آیی نینگ باشیده ایران انقلابی محافظلرینی ترور تشکیلاتی رویخطی گه آلگن امریکا اداره سی، ایراندن نفت وارد قیلیب آلگن مملکتلردن هم وارداتلرینی توخته تیب قوییش لرینی طلب قیلدی. نفت وارد قیلیش گه دوام ایتیشلری تقدیرده می آییده چیکلاو عملی قیلیشدن خبر بیردی.
ایران، ترامپ، امریکا قوشمه ایالتلری، روسیه، چین، آلمان، انگلستان و فرانسه تامانیدن قول قوییلگن هسته ای قورال کیلیشووینی فسخ قیلیب قویگنده هم واشنگتن نی کیلیشوودن واز کیچیش بیلن تهدید ایتگن ایدی.
حادثه پایتخت تاشکینت ده یوزبیرگن
